Flavell Te Ururoa: Third ReadingsText is incorporated into the Bound VolumeFlavell Te Ururoa: Third Readings[Sitting date: 08 September 2015. Volume:708;Page:6416. Text is incorporated into the Bound Volume.]Hon TE URUROA FLAVELL (Minister for Māori Development): Tēnā koe Mr Assistant Speaker. Kia ora tātou katoa. Kai aku rangatira kua puta mai Te Hiku o Te Ika kia eke mai ki Te Upoko o Te Ika hara mai rā. Hara mai rā me ngā mate huhua kua pā ki a koutou otirā ki ngā mea e noho nei i roto i te Whare Pāremata. Tēnei te kawe nei i ngā mate o taku taha ki a Te Arawa i tēnei ata i te tekau mā tahi o ngā hāora i tēnei ata i taki haere nei wētahi o te kāinga ko te kupu whakamutunga ki runga i tētahi āpōpō ko tētahi anō. Nō reira anā kua huihui mai rātau katoa kua kōrerohia i tēnei ata. Nō reira hara mai me ngā mate huhua otirā rātau e kōrerohia ake nei.Nō reira tēnā koutou i hara mai i tawhiti. I hara mai i tawhiti kia kite mai ai i te pūāwaitanga o tēnei mea o te kōrero otirā ngā wawata i wawatatia mai ai e ō koutou e ō tātau tūpuna i te wā i a rātau. Nō reira koinei te whaiwhai haere i ngā kōrero o te Minita tuatahi e kore au e hoki ki wāna kōrero inā kē te nui o tana kōrero me ngā kai ō-roto e kōrero nei mō te hītori e kōrero nei mō ngā mahi uaua te ara tāpokopoko i whaiwhai haeretia e koutou. Nō reira waiho tērā kōrero ki reira ko tāku he tautoko i a ia i whakakao nei i ngā iwi kia mahitahi kia eke ki tēnei taumata.Ka rua ka mihi rā ki te mema Pāremata mō Te Tai Tokerau ki a Kelvin me te papai o tana kōrero! Ā kai pōhēhē te tangata e kore tēnei āhuatanga e pā mai ki ngā mema Pāremata kātahi te pōhēhē ko tērā! Arā i rongo nei i tana wairua i tēnei ata! E ngākaunui ana ki tō tātau iwi ki a koutou kua tae mai! He pēnā anō hoki māua ko te Minita i Taranaki i ngā rā kua hipa i raro i Te Maunga o Taranaki. I kōrerohia te hītori o Parihaka ā ka pā ki te ngākau ka puta te roimata. I rongo ngā taringa i rongo te wairua mō ērā o ngā āhuatanga ngā pēhitanga kua tau mai ki runga i a tātau katoa. Kaua ko Taranaki i tōna kotahi kaua ko Tainui i tōna kotahi kaua ko ē Whanganui i tōna kotahi ēngari ā ko koutou ko tātau e hoa mā! Tēnā koutou tēnā koutou tēnā koutou katoa!I kōrerohia ngā mate tērā o ngā tuāhine a Ngāreta i kōrerohia a Kahurangi Emily waiho tērā ki reira i kōrerohia te hunga pēnei i a Whina Cooper mā a Matiu Rata mā. Ē ko tāku he tautoko ake i ērā kōrero katoa! Ko tētahi āhuatanga o Te Tai Tokerau e hia kē nei ngā porotēhi kua tīmata mai ai i Te Hiku o Te Ika! I kōrero mai tētahi mō Whina Cooper i tīmata mai ai tērā kaupapa i hea? Ā anei ngā iwi Te Tai Tokerau Te Hiku o Te Ika Te Rerenga Wairua! Ka eke ki te kaupapa o te takutai moana tīmata mai ai tērā i hea? Anei tētahi wāhanga ki Te Tai Tokerau ko tētahi wāhanga ki taku tuahine ki Ngāti Kahungunu.Ko te tikanga o taku kōrero e pēnei ana i te tau 1840 i te rā 6 o Hui-tanguru o Pēpuere rānei i hainatia mai ai Te Tiriti o Waitangi ki Te Tai Tokerau inā kē ōna moemoeā inā kē ōna hiahia inā kē ōna tūmanako! Kaua mō Te Tai tokerau i tōna kotahi ēngari mō te motu! Te tikanga ia he nohotahitanga o Te Pākehā me Te Māori! Anei tātau i tēnei rā e hokinga arā anō ki tērā kaupapa ki tērā Tiriti me te kī atu kātahi tō hē e te Kāwanatanga kaua ko tētahi Kāwanatanga i tōna kotahi ēngari ā ia tau ia tau ā e pērā anō te āhua! Kua hoki mai tēnei iwi i raro i tērā korowai o Te Tiriti o Waitangi ki te whakatika i tērā hē i ērā hapa!Nō reira koia te mihi ki a koutou kai aku rangatira! Tīmata mai ai i reira anei koutou e whakatika nei i tērā hapa! Kai te kite atu i ētahi o ngā hoa o ngā tau kua hipa ake! He aha te mahi? Ā he kawe i te haki kia piupiu te haki ā ko te porotēhi ko te noho whenua ērā āhuatanga katoa e Mangu! Ā kai te kite atu i a koe! Ko tātau tērā me ngā tuāhine nei! Ko tā tātau i tērā wā he porotēhi mō ngā mahi nanakia a te Kāwanatanga! Ē tēnei au e noho nei i taku whakaiti i tēnei wā! Anei au e tū nei i roto i te Whare Pāremata he mema Pāremata he Minita tonu e noho nei e tū nei i taku whakaiti ēngari kai te pai! Kua riro māku mā te Minita mā tēnei Whare Pāremata e whakatika ngā hapa ngā hē. Nō reira ēnei kōrero katoa kua puta mai i tēnei ata me te hoki o ngā mahara ki ngā huihuinga ki ngā wānanga ki Te Kawariki i kawe nei i ngā kōrero i ngā whakaaro he painga anō rā o te porotēhi! He whakaohooho i te iwi! E kore tātau e noho i te ngoikore ēngari kia mōhio mai ā he take kai reira!Ēngari i rongo ake tērā pea wētahi kāre i rongo i te kōrero i te ata nei mō te taunga waka rererangi i Kaitaia e whakanohoia nei e ētahi! Ko tā te Minita ē kua hē tērā hunga! Ko tā koutou mema Pāremata ko te kī atu tērā pea he take ēngari kai wareware mō te hunga māuiui! Mēnā hiahia rātau kia puta ki te hōhipera ka pēhea nei? Ka haere mā te waka kawe tūroro ki te hōhipera kai Whāngārei rā anō? Me tuku i te waka rererangi kia eke ki Kaitaia ki reira āwhina atu ai i a rātau! He whakaaro pai ērā! E tika ana kia whakatakoto ki roto i te Whare Pāremata.Ko tāna ko te kī atu ē kai te hoki te mana—āhua nei—ki a koutou mō Te Oneroa ā Tōhē. I te wā i a au e porotēhi ana i tū au ki tētahi pito o Te Oneroa ā Tōhē ka kore korekore rawa au e whakapono ka tae mai au ki konei ki te rongo i tēnei kōrero ka tukuna anō rā tētahi paku wāhanga o te mana mō Te Oneroa ā Tōhē ki a koutou!Nō reira koinei te mīharo ki tērā o ngā kaupapa ā ka mutu kia whai wāhi au mō te wā poto nei ki te kōrero mō tētahi take kua puta. Ēhara i te mea i pānuitia atu ēngari e koutou o Te Aupōuri. Ā tēnā i ngā wiki tata kua hipa ake i tae mai tētahi reta ki a au ā-Minita nei mai i Te Poari tawhito he hiahia nō tērā hunga kia tae atu tētahi ki te āwhina i a rātau. Tahi wiki rua wiki pea i muri ake ka tae mai te tiamana o Te Poari hōu ki te kī mai he āwangawanga ōna ki te āhuatanga o te noho o Te Poari tawhito. Ka kī atu au ā tēnā taihoa ake nei kia rukuhia te hōhonutanga o ngā take me ngā āwangawanga. Nō ngā wiki e rua pea kua hipa nāku tonu tētahi i tuku kia haere ki tērā poari ki te āwhina atu. Ka mutu ki te ruku ki te hōhonutanga o ngā mate o ngā take ā-moni nei mēnā he take kei reira.Nō reira kua rongo koutou i te kōrero a te Minita. Kāre i tika kia waiho ake te poari hei kawe ai ngā taumahatanga o te hunga tawhito. Me tuku i te mea hōu kia haere i tana haere kia kore ngā āwangawanga ngā nama ngā take e whakataumaha i a ia. Nō reira waiho ake tērā take ki a māua hei whaiwhai haere i ngā rā kei mua i te aroaro. E tika ana kia whakatika i tērā āhuatanga ēngari pai kē me āta titiro ki te hōhonutanga o tērā take i te tuatahi.Ka rua mō Te Ture Whenua. I puta te kōrero ko ngā whenua ka whakahoki atu ki a koutou ēngari kāre he take o tērā whenua mēnā ka noho herehere tonu tērā whenua! Te tūmanako ia ā te tau hōu ka tae mai tētahi pire hōu hei tuku i ngā here kia taea ai e Te Iwi Māori te whai i ngā huarahi e tika ana mō rātau ēngari kia kaua e tuku nui nei kei ngaro katoa te whenua i tohea mai ai e ētahi i te wā i a rātau.Ka mutu ko taku kōrero whakamutunga he whaiwhai haere ko tā te mema o Te Tai Tokerau ko tā Kelvin kōrero. Ki te hunga rangatahi kua tae mai i tēnei rā i tēnei rā tonu nei kai a tātau Te Kōhanga Reo kei a tātau Te Kura Kaupapa Māori kei a tātau ngā Reo Irirangi Māori kei a tātau Te Pouaka Whakaata Māori! Ko te nuinga o wā tātau rangatahi kāre pea i te mōhio i puta ēnei take katoa i te tohe i te pakanga! Pēnei i te hunga e kōrerohia ake nei a Matiu Rata mā! I puta ai te tohe i te pakanga i te heke o te werawera pēnei i ngā kerēme e korerohia ake nei! Ngā painga ka taka atu ki roto i ō koutou ringaringa! Nō reira ko taku īnoi ki te hunga rangatahi ko te kī atu me whai wāhi koutou mō te wā poto ki te titiro ki ēnei kaupapa ki ēnei kōrero i tēnei rangi! Ngā hītori kaua e pōhēhē māmā noa iho te tuku atu kāo! I puta ēnei āhuatanga katoa i te tohe! Nō reira e tika ana kia hara mai koutou ki konei ki te whakarongo ki ngā kōrero! Mā reira ka ako i te hōhonutanga o ngā take!Nō reira kai aku rangatira koia tērā! Kāre i kō atu kāre i kō mai! Hoi anō ko tāku he whaiwhai haere i ngā mihi a te hunga nei ki a koutou me te whakamihi atu ki a koutou katoa ko te hunga e noho nei ā-takawaenga i roto i ngā whiriwhiringa ka mutu tā koutou tokomaha! Kāti e tika ana kia tae katoa mai koutou ki tēnei o ngā Whare Pāremata i tēnei rā ko te wāhi ki a au mō te Pāti Māori ko te whakatūwhera i tōna ngākau me te kī atu kia kaha kia toa i roto i ngā tau kei mua i te aroaro! Mahia te mahi kia eke ki tōna taumata te taumata i wawatatia mai ai e te hunga kua ngaro atu i te tirohanga kanohi kai aku rangatira tēnā koutou tēnā koutou kia ora tātau katoa kai raro![Thank you Mr Assistant Speaker. Greetings to us all.To my esteemed ones Te Hiku from the Far North have come to Wellington so welcome indeed to you collectively. Come hither with the many deaths that have affected you but at the same time have affected those sitting here in Parliament House. I bear the deaths of my Te Arawa side this morning and at 11 a.m. some people from home left immediately specifically to attend a final eulogy and to attend another one tomorrow. So there you are; all the dead alluded to this morning have assembled. Therefore welcome to you and indeed the many deaths that were referred to.I salute those who have travelled from afar. You have travelled from afar to witness the realisation of this thing called discourse—in other words the hopes that your ancestors and our ancestors desired in their time. Therefore I am following up the Minister’s contributions but in the first instance I will not be repeating his address. His discourse and the content in it were massive. He addressed the history the work involved that was difficult for you and the path that you followed that bogged you down. So let us leave that there. My role is to support the Minister in terms of bringing tribes together and for them to work cooperatively to reach this pinnacle.Secondly I truly acknowledge Kelvin the member of Parliament for Te Tai Tokerau on his wonderful contribution. If one thinks mistakenly that this situation does not affect members of Parliament personally what an assumption that is! His emotion was plainly heard there this morning. The Minister and I experienced that as well beneath Mount Taranaki in recent days just past. The history of Parihaka was told. It stirred our emotions and caused tears to flow. Our ears heard and our emotions were moved by those circumstances and by the oppression imposed upon all of us. It was not upon Taranaki alone and neither was it upon Tainui and Whanganui alone either but on you collectively Te Hiku and on all of us colleagues. So good tidings to you all; well done and congratulations.The dead mentioned previously included one of the sisters Ngāreta and Kahurangi Emily. We will leave that one there and go to these ones like Whina Cooper and Matiu Rata. I support all those tributes to them. An aspect of Northland that I want to point out is that several protests began from the tail of the Fish. Someone mentioned Whina Cooper. Now where did that topic begin from? Here are the tribes—here is Te Tai Tokerau Te Hiku o Te Ika and Te Rerenga Wairua! And now we are up to the matter relating to the foreshore and seabed. Where did that protest start from? Here is a portion of Te Tai Tokerau and one part of my sister member of Parliament here of Ngati Kahungunu descent.The tenor of my contribution goes like this. In the year 1840 on 6 February—that is Hui-tanguru or Pēpuere—the Treaty of Waitangi was signed in Te Tai Tokerau and anendless amount of its dreams desires and aspirations emerged. It was not just for Te Tai Tokerau alone but for the nation its motive being for Pākehā and Māori to live together in harmony. And so here we are today going back to that principle to that Treaty and exclaiming at the same time how wrong you were the Government. But it was not just one particular Government on its own. Year after year the situation was repeated. This tribe has come back under the cloak of the Treaty of Waitangi to rectify that wrong those injustices.And so to you my esteemed chiefly ones I compliment you. It began from there and here you are putting that injustice to bed! I can see some mates from way back. What was the job? Carrying the banner waving it about protesting taking over the land in protest by occupying it and all those kinds of protest actions. Hello there Mangu; I can see you. That was us and the sisters here. Our role at that time was to protest against any underhand Government dealings. And here I am now sitting and standing here all humble in Parliament House as a member of Parliament and a current Crown Minister full of humility! But that is fine. The responsibility is mine now as the Minister and it is for this House of Parliament as well to redress infringements and wrongful actions and wrongdoings. All these sentiments have emerged this morning as well as recollections relating to gatherings seminars and to Te Kawariki which was responsible for the talk and ideology. There are gains indeed in protests; it gets the tribe going. We will not be idle but you must understand the issue that is there.Now some may have heard although others may not have heard the talk about the situation at Kaitaia Airport this morning. Some protesters occupied it. According to the Minister that lot have erred. Your member of Parliament for Te Tai Tokerau said that there might be an issue there and do not forget the sick people. If they want to get out to a hospital what will happen there? Will they go by ambulance all the way to Whangarei to the hospital there? Allow planes to land at Kaitaia to help the sick. That is a good idea. It is right that the matter be put before Parliament House.Your member also said that ownership of Ninety Mile Beach might be returned to you. When I was protesting I stood at one end of Ninety Mile Beach. I did not ever nor really believe that I might be present here and to hear this statement that a tiny governance proportion of Ninety Mile Beach would be ceded to you collectively. I express my admiration indeed for that one of the policies.What is more I take a brief opportunity to comment on an issue that has cropped up. It is not as though it was announced but to those of you of Te Aupōuri do listen closely. Now then recently just some weeks ago a letter arrived that was addressed to me as Minister from the past board requesting the assistance of someone to help them. One to 2 weeks afterwards perhaps the chairman of the new board arrived to inform me about his concerns about how the past board was positioned. I said to him to hold off a bit until an in-depth assessment of the concerns and issues was undertaken. After 2 weeks perhaps I sent someone to that board to provide the assistance they sought and as well as that to make an in-depth assessment of the defects the issues relating to finances to ascertain whether there was something of concern there.So you have heard the Minister’s address. It is not appropriate for the new trust board to bear the burdens of the past regime. The new trust board must be allowed to make its way going forward as it sees fit without being encumbered by concerns debts and issues of the previous board. And so let us leave that issue for us two to follow up in the days ahead. That situation must be addressed—that is correct—but it is far better that the depth of that issue is scrutinised properly first.Secondly about the Māori Land Act a statement was made that the lands will be returned to you but that land is useless if restrictions on it remain. The hope is that a new bill will arrive in the new year that will release the restrictions and will enableMāoridom to pursue pathways appropriate for them but not to release in huge chunks in case all of the land is lost that some people debated over in their time.And furthermore my closing remark is to follow up the contribution by the member for Te Tai Tokerau Kelvin. To you the young people who arrived here today we have the Māori language nest movement Māori-medium schools Māori radio and Māori Television. We have them all today. The majority of young people may not know that all these issues became a reality through protests and warfare very much like those that Matiu Rata and others alluded to. Protests are the outcome of warfare and loss of perspiration like in these claims being debated here. The benefits will fall into your hands. Therefore my plea to you young people is to become involved for a brief moment and check out these policies and sentiments today. Historical stuff; no worries there handing it down is very simple—not! All these situations are an outcome of protests. And so it is right for you to have come here to listen to the contributions. It is through that process that you will learn about the depth of the issues.And so to you my esteemed ones that is it. There is no more no less. And so my part is merely to follow up on tributes that these ones here extended to you collectively; to compliment you all the ones seated here to facilitate negotiations and what is more with the bulk of you. Well then it is apt that all of you arrived here in this House of Parliament today. My role on behalf of the Māori Party is merely to open up its heart to you and to say this to you collectively. Be strong and staunch in the years before you. Do what has to be done to achieve its summit the level that those lost from sight aspired to. So my revered ones congratulations well done compliments to you collectively and my appreciation to us all. I resume my seat.]